มันนี่ทูเดย์
ไทยถกรับมือศก.จีน
13 ต.ค. 2558

ไทยถกรับมือศก.จีน 
นายกฤษฎา จีนะวิจารณะ ผู้อำนวยการสำนักงานเศรษฐกิจการคลัง (สศค.) เปิดเผยว่า ในการประชุมประจำปีสภาผู้ว่าการธนาคารโลกและกองทุนการเงินระหว่างประเทศ ปี 2558 นายวิสุทธิ์ ศรีสุพรรณ รมช.คลัง ในฐานะหัวหน้าคณะผู้แทนไทย ได้เข้าร่วมประชุมผู้ว่าการธนาคารกลางของอาเซียน 10 ประเทศ ในประเด็นความเสี่ยงของเศรษฐกิจโลก ความผันผวนของระบบการเงินโลก และการเตรียมพร้อมรับผลกระทบจากการชะลอตัวของเศรษฐกิจจีนที่มีต่ออาเซียน รวมทั้งหารือกับธนาคารโลกที่อยู่ระหว่างศึกษาอุปสรรคและโอกาสในการพัฒนาเพื่อลดความยากจนและส่งเสริมการกระจายรายได้ในไทย เพื่อบ่งชี้ปัจจัยหลักๆ ที่ประเทศไทยควรให้ความสำคัญ เพื่อให้สามารถเติบโตได้อย่างทั่วถึงและยั่งยืน